CELEX: 52019DP0408
Language: el
Date: 2019-04-17 00:00:00
Title: Απόφαση του Ευρωπαϊκού Κοινοβουλίου της 17ης Απριλίου 2019 σχετικά με τον αριθμό των διακοινοβουλευτικών αντιπροσωπειών, των αντιπροσωπειών σε μικτές κοινοβουλευτικές επιτροπές και των αντιπροσωπειών σε επιτροπές κοινοβουλευτικής συνεργασίας και σε πολυμερείς κοινοβουλευτικές συνελεύσεις (2019/2698(RSO))

30.4.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 158/536
            
         
      P8_TA(2019)0408
      Αριθμός των διακοινοβουλευτικών αντιπροσωπειών, των αντιπροσωπειών στις μικτές κοινοβουλευτικές επιτροπές, των αντιπροσωπειών στις επιτροπές κοινοβουλευτικής συνεργασίας και στις πολυμερείς κοινοβουλευτικές συνελεύσεις
      Απόφαση του Ευρωπαϊκού Κοινοβουλίου της 17ης Απριλίου 2019 σχετικά με τον αριθμό των διακοινοβουλευτικών αντιπροσωπειών, των αντιπροσωπειών σε μικτές κοινοβουλευτικές επιτροπές και των αντιπροσωπειών σε επιτροπές κοινοβουλευτικής συνεργασίας και σε πολυμερείς κοινοβουλευτικές συνελεύσεις (2019/2698(RSO))
      (2021/C 158/55)
      
         Το Ευρωπαϊκό Κοινοβούλιο,
      
      
                  —
               
               
                  έχοντας υπόψη την πρόταση απόφασης της Διάσκεψης των Προέδρων,
               
            
                  —
               
               
                  έχοντας υπόψη τις συμφωνίες σύνδεσης και συνεργασίας, καθώς και τις άλλες συμφωνίες που έχει συνάψει η Ευρωπαϊκή Ένωση με τρίτες χώρες,
               
            
                  —
               
               
                  έχοντας υπόψη τα άρθρα 212 και 214 του Κανονισμού του,
               
            
                  Α.
               
               
                  λαμβάνοντας υπόψη ότι επιθυμεί διακαώς να ενισχύσει την κοινοβουλευτική δημοκρατία με τη διεξαγωγή συνεχούς διακοινοβουλευτικού διαλόγου·
               
            
               
                  1.
               
               
                  αποφασίζει να ορίσει ως εξής τον αριθμό των αντιπροσωπειών και των περιφερειακών ομάδων τους:
               
            
                  α)
               
               
                  
                     Ευρώπη, Δυτικά Βαλκάνια και Τουρκία
                  
               
            Αντιπροσωπείες στην
      
                  —
               
               
                  Μικτή Κοινοβουλευτική Επιτροπή ΕΕ-Βόρειας Μακεδονίας
               
            
                  —
               
               
                  Μικτή Κοινοβουλευτική Επιτροπή ΕΕ-Τουρκίας
               
            Αντιπροσωπεία για τη Συνεργασία στην περιοχή της Αρκτικής και για τις σχέσεις με την Ελβετία και τη Νορβηγία και στη Μικτή Κοινοβουλευτική Επιτροπή ΕΕ-Ισλανδίας καθώς και στη Μικτή Κοινοβουλευτική Επιτροπή για τον Ευρωπαϊκό Οικονομικό Χώρο (ΕΟΧ)
      Αντιπροσωπεία στην Κοινοβουλευτική Επιτροπή Σταθεροποίησης και Σύνδεσης ΕΕ-Σερβίας
      Αντιπροσωπεία στην Κοινοβουλευτική Επιτροπή Σταθεροποίησης και Σύνδεσης ΕΕ-Αλβανίας
      Αντιπροσωπεία στην Κοινοβουλευτική Επιτροπή Σταθεροποίησης και Σύνδεσης ΕΕ-Μαυροβουνίου
      Αντιπροσωπεία για τις σχέσεις με τη Βοσνία και Ερζεγοβίνη και το Κοσσυφοπέδιο
      
                  β)
               
               
                  
                     Ρωσία και χώρες της Ανατολικής Εταιρικής Σχέσης
                  
               
            Αντιπροσωπεία στην Επιτροπή Κοινοβουλευτικής Συνεργασίας ΕΕ-Ρωσίας
      Αντιπροσωπεία στην Κοινοβουλευτική Επιτροπή Σύνδεσης ΕΕ-Ουκρανίας
      Αντιπροσωπεία στην Κοινοβουλευτική Επιτροπή Σύνδεσης ΕΕ-Μολδαβίας
      Αντιπροσωπεία για τις σχέσεις με τη Λευκορωσία
      Αντιπροσωπεία στην Κοινοβουλευτική Επιτροπή Εταιρικής Σχέσης ΕΕ-Αρμενίας, στην Επιτροπή Κοινοβουλευτικής Συνεργασίας ΕΕ-Αζερμπαϊτζάν και στην Κοινοβουλευτική Επιτροπή Σύνδεσης ΕΕ-Γεωργίας
      
                  γ)
               
               
                  
                     Μαγκρέμπ, Μασρέκ, Ισραήλ και Παλαιστίνη
                  
               
            Αντιπροσωπείες για τις σχέσεις με:
      
                  —
               
               
                  το Ισραήλ
               
            
                  —
               
               
                  την Παλαιστίνη
               
            
                  —
               
               
                  τις χώρες του Μαγκρέμπ και την Ένωση του Αραβικού Μαγκρέμπ, συμπεριλαμβανομένων των μικτών κοινοβουλευτικών επιτροπών ΕΕ-Μαρόκου, ΕΕ-Τυνησίας και ΕΕ-Αλγερίας
               
            
                  —
               
               
                  τις χώρες του Μασρέκ
               
            
                  δ)
               
               
                  
                     Αραβική Χερσόνησος, Ιράκ και Ιράν
                  
               
            Αντιπροσωπείες για τις σχέσεις με:
      
                  —
               
               
                  την Αραβική Χερσόνησο
               
            
                  —
               
               
                  το Ιράκ
               
            
                  —
               
               
                  το Ιράν
               
            
                  ε)
               
               
                  
                     Αμερικανική ήπειρος
                  
               
            Αντιπροσωπείες για τις σχέσεις με:
      
                  —
               
               
                  τις Ηνωμένες Πολιτείες
               
            
                  —
               
               
                  τον Καναδά
               
            
                  —
               
               
                  την Ομοσπονδιακή Δημοκρατία της Βραζιλίας
               
            
                  —
               
               
                  τις χώρες της Κεντρικής Αμερικής
               
            
                  —
               
               
                  τις χώρες της Κοινότητας των Άνδεων
               
            
                  —
               
               
                  την Κοινή Αγορά του Νότου (Mercosur)
               
            Αντιπροσωπεία στη Μικτή Κοινοβουλευτική Επιτροπή ΕΕ-Μεξικού
      Αντιπροσωπεία στη Μικτή Κοινοβουλευτική Επιτροπή ΕΕ-Χιλής
      Αντιπροσωπεία στην Κοινοβουλευτική Επιτροπή Cariforum — ΕΕ
      
                  στ)
               
               
                  
                     Ασία/Ειρηνικός
                  
               
            Αντιπροσωπείες για τις σχέσεις με:
      
                  —
               
               
                  την Ιαπωνία
               
            
                  —
               
               
                  τη Λαϊκή Δημοκρατία της Κίνας
               
            
                  —
               
               
                  την Ινδία
               
            
                  —
               
               
                  το Αφγανιστάν
               
            
                  —
               
               
                  τις χώρες της Νότιας Ασίας
               
            
                  —
               
               
                  τις χώρες της Νοτιοανατολικής Ασίας και την Ένωση Χωρών της Νοτιοανατολικής Ασίας (ASEAN)
               
            
                  —
               
               
                  την Κορεατική Χερσόνησο
               
            
                  —
               
               
                  την Αυστραλία και τη Νέα Ζηλανδία
               
            Αντιπροσωπεία στις Επιτροπές Κοινοβουλευτικής Συνεργασίας ΕΕ-Καζακστάν, ΕΕ-Κιργιζιστάν, ΕΕ-Ουζμπεκιστάν και ΕΕ-Τατζικιστάν και για τις σχέσεις με το Τουρκμενιστάν και τη Μογγολία
      
                  ζ)
               
               
                  
                     Αφρική
                  
               
            Αντιπροσωπείες για τις σχέσεις με:
      
                  —
               
               
                  τη Νότια Αφρική
               
            
                  —
               
               
                  το Παναφρικανικό Κοινοβούλιο
               
            
                  η)
               
               
                  
                     Πολυμερείς Συνελεύσεις
                  
               
            Αντιπροσωπεία στην Κοινοβουλευτική Συνέλευση Ίσης Εκπροσώπησης ΑΚΕ-ΕΕ
      Αντιπροσωπεία στην Κοινοβουλευτική Συνέλευση της Ένωσης για τη Μεσόγειο
      Αντιπροσωπεία στην Κοινοβουλευτική Συνέλευση Ευρώπης-Λατινικής Αμερικής (Eurolat)
      Αντιπροσωπεία στην Κοινοβουλευτική Συνέλευση Euronest
      Αντιπροσωπεία για τις σχέσεις με την Κοινοβουλευτική Συνέλευση του NATO·
      
               
                  2.
               
               
                  αποφασίζει ότι τα μέλη των κοινοβουλευτικών επιτροπών που δημιουργούνται με βάση τη Συμφωνία Οικονομικής Εταιρικής Σχέσης (ΣΟΕΣ) προέρχονται αποκλειστικά από την Επιτροπή Διεθνούς Εμπορίου και την Επιτροπή Ανάπτυξης — διασφαλίζοντας τη διατήρηση του ηγετικού ρόλου της Επιτροπής Διεθνούς Εμπορίου ως αρμόδιας επιτροπής — και ότι θα πρέπει να συντονίζουν ενεργά τις εργασίες τους με την Κοινοβουλευτική Συνέλευση Ίσης Εκπροσώπησης ΑΚΕ-ΕΕ·
               
            
               
                  3.
               
               
                  αποφασίζει ότι τα μέλη της Κοινοβουλευτικής Συνέλευσης της Ένωσης για τη Μεσόγειο, της Κοινοβουλευτικής Συνέλευσης Ευρώπης-Λατινικής Αμερικής και της Κοινοβουλευτικής Συνέλευσης Euronest προέρχονται αποκλειστικά από τις διμερείς ή υποπεριφερειακές αντιπροσωπείες που καλύπτονται από κάθε συνέλευση·
               
            
               
                  4.
               
               
                  αποφασίζει ότι τα μέλη της Αντιπροσωπείας για τις σχέσεις με την Κοινοβουλευτική Συνέλευση του NATO προέρχονται αποκλειστικά από την Υποεπιτροπή Ασφάλειας και Άμυνας·
               
            
               
                  5.
               
               
                  αποφασίζει ότι η Διάσκεψη των Προέδρων των Αντιπροσωπειών θα πρέπει να καταρτίσει σχέδιο εξαμηνιαίου χρονοδιαγράμματος των δραστηριοτήτων της μετά από διαβούλευση με τις Επιτροπές Εξωτερικών Υποθέσεων, Ανάπτυξης και Διεθνούς Εμπορίου. Το σχέδιο θα πρέπει να συνταχθεί σε στενή σύνδεση με το εξαμηνιαίο χρονοδιάγραμμα των αντιπροσωπειών των επιτροπών της Διάσκεψης των Προέδρων των Επιτροπών, λαμβανομένου επίσης υπόψη του ετήσιου προγράμματος εργασίας της Ομάδας Στήριξης της Δημοκρατίας και Συντονισμού των Εκλογών (ΟΣΔΕΣ), προκειμένου να διασφαλιστεί μια συνεπής προσέγγιση. Το κοινό αυτό σχέδιο εξαμηνιαίου χρονοδιαγράμματος δραστηριοτήτων υποβάλλεται στη συνέχεια προς έγκριση στη Διάσκεψη των Προέδρων. Η Διάσκεψη των Προέδρων μπορεί να τροποποιεί το προτεινόμενο σχέδιο χρονοδιαγράμματος ούτως ώστε να ανταποκρίνεται σε πολιτικές εξελίξεις και να διασφαλίζεται η συνοχή όλων των εξωτερικών δραστηριοτήτων του Κοινοβουλίου·
               
            
               
                  6.
               
               
                  υπενθυμίζει ότι μόνο επίσημες αντιπροσωπείες, δεόντως εξουσιοδοτημένες από τη Διάσκεψη των Προέδρων, επιτρέπεται να πραγματοποιούν δραστηριότητες εξ ονόματος του Ευρωπαϊκού Κοινοβουλίου και να εκφράζουν την επίσημη θέση του·
               
            
               
                  7.
               
               
                  αποφασίζει ότι οι πολιτικές ομάδες και οι μη εγγεγραμμένοι βουλευτές δύνανται να ορίζουν μόνιμα αναπληρωματικά μέλη τα οποία θα συμμετέχουν σε κάθε τύπο αντιπροσωπείας και ότι ο αριθμός αυτών των αναπληρωματικών μελών δεν δύναται να υπερβαίνει τον αριθμό των τακτικών μελών που εκπροσωπούν τις ομάδες ή τους μη εγγεγραμμένους βουλευτές·
               
            
               
                  8.
               
               
                  αποφασίζει ότι τα τακτικά μέλη των μόνιμων διακοινοβουλευτικών αντιπροσωπειών δικαιούνται να συμμετέχουν στις διακοινοβουλευτικές συνεδριάσεις εκτός των τόπων εργασίας του Κοινοβουλίου. Αν ένα τακτικό μέλος αδυνατεί να ταξιδεύσει, μπορεί να αντικατασταθεί από ένα από τα μόνιμα αναπληρωματικά μέλη, ή, εάν το μόνιμο αναπληρωματικό μέλος δεν είναι διαθέσιμο, από ένα μέλος της διακοινοβουλευτικής συνέλευσης που καλύπτει την αντιπροσωπεία, το οποίο έχει ορισθεί από την πολιτική ομάδα στην οποία ανήκει το τακτικό μέλος. Εάν ένα μέλος της διακοινοβουλευτικής συνέλευσης που καλύπτει την αντιπροσωπεία αυτή δεν είναι διαθέσιμο, δικαίωμα συμμετοχής έχουν τα μέλη της Επιτροπής Εξωτερικών Υποθέσεων, της Επιτροπής Ανάπτυξης και της Επιτροπής Διεθνούς Εμπορίου·
               
            
               
                  9.
               
               
                  θεωρεί ότι πριν από μια διακοινοβουλευτική συνεδρίαση με τον ομόλογό της (ΚΕΣΣ, ΜΚΕ, ΚΕΣ, ΕΚΣ κ.λπ.), ή πριν από οποιαδήποτε εξερχόμενη αντιπροσωπεία, θα πρέπει να διεξάγονται στενές διαβουλεύσεις με την/τις αρμόδια/ες επιτροπή/ές για πιθανά πολιτικά θέματα ή θέματα νομοθετικού ελέγχου που θα πρέπει να εξεταστούν από την αντιπροσωπεία σε συνεδριάσεις με τους ομολόγους της οικείας χώρας·
               
            
               
                  10.
               
               
                  θα καταβάλει προσπάθειες προκειμένου να εξασφαλίσει στην πράξη ότι ένας ή περισσότεροι εισηγητές επιτροπών ή πρόεδροι θα έχουν παρομοίως τη δυνατότητα να συμμετέχουν στις εργασίες των αντιπροσωπειών, των μικτών διακοινοβουλευτικών επιτροπών, των κοινοβουλευτικών επιτροπών συνεργασίας και των πολυμερών κοινοβουλευτικών συνελεύσεων, και αποφασίζει ότι ο Πρόεδρος, κατόπιν κοινού αιτήματος των προέδρων της οικείας αντιπροσωπείας και μεικτής κοινοβουλευτικής επιτροπής, εξουσιοδοτεί αποστολές αυτού του τύπου·
               
            
               
                  11.
               
               
                  αποφασίζει ότι η παρούσα απόφαση θα τεθεί σε ισχύ κατά την πρώτη περίοδο συνόδου της ένατης κοινοβουλευτικής περιόδου·
               
            
               
                  12.
               
               
                  αναθέτει στον Πρόεδρό του να διαβιβάσει την παρούσα απόφαση στο Συμβούλιο, την Επιτροπή και την Ευρωπαϊκή Υπηρεσία Εξωτερικής Δράσης.